
คำสั่งองค์การบริหารส่วนตำบลห้วยปริก
ที่ 99/๒๕65
เรื่อง  การแบ่งงานและมอบหมายหน้าที่ภายในกองคลัง
………………………………………..……………

อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ ๒๕๕๗ และแก้ไขเพิ่มเติม (ฉบับที่ ๕) พ.ศ. ๒๕๔๖ พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกอบกับประกาศคณะกรรมการกลางพนักงานส่วนตำบล และกิจการอันเกี่ยวกับการบริหารงานบุคคลในองค์การบริหารส่วนตำบล ข้อ ๙ โดยกำหนดหน้าที่ความรับผิดชอบและมอบหมายหน้าที่ภายในกองคลัง เพื่อให้การปฏิบัติของพนักงานส่วนตำบล ลูกจ้างประจำ พนักงานจ้างภายในกองคลัง เป็นไปด้วยความเรียบร้อยเหมาะสม ชัดเจน และก่อให้เกิดประโยชน์สูงสุดต่อทางราชการ จึงขอยกเลิกคำสั่งที่ 214/2564และให้ใช้คำสั่งนี้แทน ดังนี้
                     นายคณิศร  บุตรดำ  ตำแหน่งผู้อำนวยการกองคลัง  มีหน้าที่
-พิจารณา ศึกษา วิเคราะห์ ทำความเห็น เสนอแนะ และดำเนินการปฏิบัติงานบริหารงาน
การคลังที่ต้องใช้ความชำนาญ โดยตรวจสอบการจัดการงานต่างๆ ได้แก่ งานการคลัง ด้านการคลัง งานการเงินและบัญชี งานจัดเก็บรายได้ งานรวบรวมข้อมูลสถิติ และวิเคราะห์งบประมาณ งานพัสดุ งานธุรการ งานจัดระบบงาน  งานบุคคล งานตรวจสอบรับรองความถูกต้องเกี่ยวกับการเบิกจ่ายเงิน งานรับรองสิทธิการเบิกเงินงบประมาณ การควบคุมการปฏิบัติเกี่ยวกับการเบิกจ่าย การเก็บรักษาทรัพย์สินที่มีค่าและหลักฐานแทนตัวเงิน พิจารณาตรวจสอบรายงานการเงินต่างๆ รายงานการปฏิบัติงาน สรุปเหตุผลการปฏิบัติงานด้านต่างๆ พิจารณาวินิจฉัยผลการปฏิบัติงาน ซึ่งจะต้องวางแผนงานด้านต่างๆ ให้การปฏิบัติงานของหน่วยงานกองคลัง ปฏิบัติงานอย่างมีประสิทธิภาพตลอดจนควบคุมการตรวจสอบและประเมินผลทำรายงานประเมินผลการใช้จ่ายเงินงบประมาณ พิจารณาปรับปรุงแก้ไข ศึกษาวิเคราะห์เกี่ยวกับรายได้รายจ่ายจริง เพื่อประกอบการพิจารณาวิเคราะห์การประมาณการรายรับ รายจ่าย กำหนดรายจ่ายของหน่วยงานกองคลัง เพื่อให้เกิดการประหยัดและคล่องตัว ในการปฏิบัติงานโดยทั่วไปขององค์การบริหารส่วนตำบล สืบหาแหล่งที่มาของรายได้ ดำเนินการให้มีการชำระภาษีและค่าธรรมเนียมต่างๆ อย่างทั่วถึง ตรวจสอบการหลีกเลี่ยงภาษี แนะนำวิธีการปฏิบัติงาน พิจารณาเสนอแนะการเพิ่มแหล่งที่มาของรายได้ การควบคุมตรวจสอบการรายงานการเงินและบัญชีต่างๆ ตรวจสอบการเบิกจ่ายวัสดุครุภัณฑ์ การจัดซื้อ จัดจ้าง ร่วมเป็นกรรมการต่างๆ ตามที่ได้รับมอบหมาย เสนอข้อมูลทางด้านการคลังเพื่อพิจารณาปรับปรุงแก้ไขปัญหาการปฏิบัติงาน ฝึกอบรมและให้คำปรึกษาแนะนำ ตอบปัญหาและชี้แจงเกี่ยวกับงานในหน้าที่ เข้าร่วมประชุมคณะกรรมการต่างๆ ตามที่ได้รับแต่งตั้ง เข้าร่วมประชุมในการกำหนดนโยบายและแผนงานของหน่วยงานกองคลัง และกำหนดนโยบายการปฏิบัติงาน พิจารณาวางอัตรากำลังเจ้าหน้าที่และงบประมาณของหน่วยงานกองคลัง ติดต่อประสานงาน วางแผน มอบหมายงาน วินิจฉัยสั่งการ ควบคุม ตรวจสอบ ให้คำปรึกษาแนะนำ ปรับปรุงแก้ไข ติดตามประเมินผล และแก้ปัญหาข้อขัดข้องในการปฏิบัติงานในหน่วยงานกองคลัง
//-ควบคุม กำกับ...

· ควบคุม กำกับ ดูแล บังคับบัญชาพนักงานส่วนตำบล/พนักงานจ้างภายในกองคลัง ให้
ปฏิบัติหน้าที่ตามกฎหมาย ระเบียบ ข้อบังคับ หนังสือสั่งการ และมติคณะรัฐมนตรีที่เกี่ยวข้อง
· ปฏิบัติงานอื่นๆ ตามที่ผู้บังคับบัญชามอบหมาย
1.  งานธุรการ
มอบหมายให้นายพงษ์พิพัฒน์  ส้มเกลี้ยงเจ้าพนักงานธุรการปฏิบัติงานมีหน้าที่รับชอบ ดังนี้
-  งานสารบรรณ  ได้แก่ รับ-ส่ง หนังสือ ลงทะเบียนรับหนังสือ 
-  งานดูแลรักษา จัดเตรียมและให้บริการ เรื่องสถานที่ วัสดุ อุปกรณ์ ติดต่อ และอำนวย
ความสะดวกในด้านต่างๆ 
-  งานประสานงานเกี่ยวกับการประชุม
-  งานจัดทำคำสั่งและประกาศที่เกี่ยวข้องของกองคลัง
-  งานการลาพักผ่อนประจำปี และการลาอื่นๆ ของกองคลัง
-  งานสวัสดิการของกองคลัง
-  งานรับเรื่องร้องทุกข์ ร้องเรียน
-  งานประชาสัมพันธ์และแนะนำอำนวยความสะดวกแก่ประชาชนผู้มาติดต่อ
-  งานอื่นที่เกี่ยวข้องหรือตามที่ได้รับมอบหมาย


2.  งานการเงินและบัญชี
มอบหมายให้  นายคณิศร  บุตรดำ ตำแหน่งผู้อำนวยการกองคลัง  เป็นหัวหน้า  
โดยมีนางอรอุษา  พรหมทอง  ตำแหน่งผู้ช่วยเจ้าพนักงานการเงินและบัญชี เป็นผู้ช่วย มีหน้าที่รับผิดชอบ  ดังนี้
· การรับเงินรายได้จากงานจัดเก็บรายได้  ตามใบนำส่ง  
· จัดทำใบสรุปใบนำส่ง  จัดทำรายงานสถานะการเงินประจำวัน
· ตรวจสอบและรับเงินโอนระบบ GFMIS

· รับฎีกาเบิกเงินจากกองต่างๆ จัดทำฎีกาเบิกจ่ายของกองคลัง
· ตรวจรับฎีกา  ควบคุมงบประมาณ  บันทึกรายการตั้งหนี้ 
· การเขียนเช็คสั่งจ่ายเงินฝากธนาคาร  การตัดโอนเงินเดือนผ่านระบบ Krungthai
Corporate Online  การขออนุมัติเบิกตัดปีและขยายเวลาเบิกตัดปี     การเบิกเงินอุดหนุนเฉพาะกิจ
· เงินที่เกี่ยวกับการเบิกจ่ายเงินสวัสดิการ เงินรับฝากต่างๆ 
· งานตรวจสอบและขออนุมัติเบิกเงินค่าเช่าบ้าน รวมทั้งรายงานต่างๆ และงานอื่นๆที่
เกี่ยวข้อง 
· งานการตรวจสอบใบสำคัญ ฎีกา และหลักฐานประกอบการเบิกจ่ายเงิน รายจ่ายตาม
งบประมาณ การหักภาษี ณ ที่จ่ายและนำส่งสรรพากร 
· การเปลี่ยนแปลงลายมือชื่อผู้มีอำนาจเบิกถอนเงิน 
· งานเกี่ยวกับการเก็บข้อมูลที่เกี่ยวข้องทางฝ่ายการเงินด้วยเครื่องคอมพิวเตอร์
· งานเกี่ยวกับเอกสาร ระเบียบกฎหมาย และหนังสือสั่งการของทางราชการและงานเสนอแฟ้มต่างๆ ของกองคลัง (งานการเงินและบัญชี)
· งานเก็บรักษาฎีกาเพื่อรอการตรวจสอบ
· งานการจัดทำสมุดเงินสดรับ สมุดเงินสดจ่าย ใบผ่านรายการบัญชีทั่วไป ใบผ่านรายการ
บัญชีมาตรฐาน บัญชีแยกประเภท งานจัดทำงบทดลอง รายละเอียดรายรับจริง รายงานรับ – จ่ายเงินสด รายงานกระแสเงินสด ประจำทุกเดือน ทะเบียนคุมเงินฝากธนาคาร ทะเบียนคุมเงินรายจ่ายในการดำเนินงานที่
//จ่ายจากเงินอุดหนุน...

จ่ายจากเงินอุดหนุนและเงินสะสม ทะเบียนคุมเงินฝากธนาคาร ทะเบียนคุมเงินรายจ่ายในการดำเนินงานที่
จ่ายจากเงินอุดหนุนและเงินสะสม ทะเบียนรายจ่ายค้างจ่ายเป็นอุดหนุนเฉพาะกิจ งบแสดงฐานะ การเงิน ทรัพย์สิน งบหนี้สิน งบเงินสะสม งบแสดงผลการดำเนินงานจ่ายจากเงินรายรับ งบแสดผลการดำเนินงานรวม
จ่ายจากเงินรายรับและเงินสะสม รายงานรายจ่ายในการดำเนินที่จ่ายจากเงินรายรับตามแผนงานรวม รายงานรายจ่ายในการดำเนินงานที่จ่ายจากเงินรายรับตามแผนงาน (ย่อย) กระดาษทำการกระทบยอดการโอนงบประมาณรายจ่าย รายงานยอดเงินยืมสะสมและจ่ายขาดเงินสะสมของ อบต.ให้จังหวัดและหน่วยงานอื่นตามที่ร้องขอ งานโอน แก้ไข เปลี่ยนแปลงงบประมาณรายจ่าย รวบรวม บันทึก และรายงานข้อมูลทางด้านคอมพิวเตอร์ 
· งานจัดทำกระดาษทำการกระทบยอดรายจ่ายตามงบประมาณ (จ่ายจากเงินรายรับ) 
กระดาษทำการกระทบยอดรายจ่าย (จ่ายจากเงินสะสม) กระดาษทำการกระทบยอดงบประมาณคงเหลือ กระดาษทำการกระทบยอดการโอนงบประมาณรายจ่าย
· งานการจัดทำทะเบียนเงินรายจ่ายตามงบประมาณ ทะเบียนรายจ่ายเงินนอก
งบประมาณขององค์การบริหารส่วนตำบลทุกประเภท
· งานจัดทำรายงานการจัดทำเช็ค ทะเบียนคุมการสั่งจ่ายเช็คตลอดจนเก็บรักษาต้นขั้วเช็ค
ที่ได้จ่ายให้เจ้าหนี้ผู้มีสิทธิรับเงินแล้ว
· งานเกี่ยวกับเอกสาร ระเบียบกฎหมาย และหนังสือสั่งการของราชการและงานเสนอแฟ้ม
ของกองคลัง
· งานจัดทำแผนการเบิกจ่ายเงินของกองคลังและแผนรวมขององค์กร
· งานตรวจสอบและควบคุมการโอนเงินงบประมาณ
· งานจัดทำทะเบียนเงินรายรับ  สมุดเงินสดรับ
· งานบันทึกข้อมูลตัวเลขด้านการบัญชี และงานอื่นที่ได้รับมอบหมาย
· งานจัดทำบันทึกบัญชีด้วยระบบคอมพิวเตอร์ (E-laas)
· งานการให้บริการข้อมูลทางด้านสถิติการคลัง
· งานอื่นๆที่เกี่ยวข้องหรือได้รับมอบหมาย
3. งานทะเบียนทรัพย์สินและพัสดุ
มอบหมายให้  นางเสาวนิตย์ แจ้งเศรษฐตำแหน่ง เจ้าพนักงานพัสดุชำนาญงาน  เป็นหัวหน้าและให้นางสาวสุกัญญา สุขขี  ตำแหน่ง ผู้ช่วยเจ้าหน้าที่พัสดุ เป็นผู้ช่วย โดยมอบหมายให้ปฏิบัติหน้าที่และมีอำนาจหน้าที่ความรับผิดชอบในการปฏิบัติงานราชการ ดังนี้
งานจัดทำแผนปฏิบัติการ     มีภารกิจหน้าที่รับผิดชอบ ดังนี้
· งานจัดทำแผนการจัดหาพัสดุ
· งานจัดทำแผนปฏิบัติการจัดซื้อจัดจ้าง
· งานเก็บรักษาพัสดุ และการเบิกจ่ายพัสดุ
· งานตรวจทานการปฏิบัติงานด้านพัสดุ
· งานแผนการจัดระบบการควบคุมภายในและติดตามผลการปฏิบัติงาน
· งานวิชาการด้านการพัสดุ
งานจัดหาพัสดุและทรัพย์สิน   มีภารกิจหน้าที่รับผิดชอบ ดังนี้
· งานจัดซื้อ จัดจ้าง ของทุกส่วนราชการ
//-งานซ่อมแซม..

· งานซ่อมแซมบำรุง รักษาพัสดุ
· งานการออกหนังสือรับรองผลงาน
· งานการรายงานทรัพย์สินที่เกิดขึ้นประจำเดือน
· งานจัดซื้อจัดจ้างในระบบบัญชี (E-laas)
· งานจัดทำทะเบียนคุมหลักประกันสัญญา ตรวจสอบหลักประกันสัญญาและจ่ายคืน
หลักประกันสัญญา 
· งานตรวจสอบราคากลาง ให้ถูกต้องตรงตามที่มาตรฐานกำหนดราคามาตรฐานวัสดุและ
อุปกรณ์ก่อสร้างตามที่ส่วนโยธาจัดทำมาก่อนดำเนินการจัดซื้อจัดจ้าง  
· งานตรวจสอบนิติกรรมและสัญญาต่างๆ ก่อนนำเสนอลงนาม
งานควบคุมพัสดุและทรัพย์สินมีภารกิจหน้าที่รับผิดชอบ ดังนี้
· งานลงทะเบียนและกำหนดเลขรหัสพัสดุ
· งานการรับ – จ่ายพัสดุให้ส่วนราชการอื่น
· งานจัดทำทะเบียนพัสดุกลาง
· งานการรายงานข้อมูลด้านทรัพย์สิน
· งานการจัดทำงบทรัพย์สิน
· งานเก็บรักษาพัสดุที่ไม่อยู่ในความรับผิดชอบของส่วนราชการใด
· งานการใช้ประโยชน์ในทรัพย์สิน
· งานการจัดวางระบบการควบคุมภายในด้านทรัพย์สิน
· งานลงทะเบียนประวัติการซ่อมบำรุงรักษาพัสดุในความรับผิดชอบ
งานตรวจสอบและจำหน่ายพัสดุ    มีภารกิจหน้าที่รับผิดชอบ ดังนี้
· งานตรวจสอบพัสดุประจำปี
· งานการจำหน่ายพัสดุ
· งานการโอน ให้ยืม ขอใช้พัสดุ ขององค์การบริหารส่วนตำบล
· งานการจัดทำแผนการตรวจสอบพัสดุ
· งานอื่นๆที่ได้รับมอบหมาย
4.  งานพัฒนาและจัดเก็บรายได้
มอบหมายให้นางเสาวนิตย์  แจ้งเศรษฐ ตำแหน่งเจ้าพนักงานพัสดุชำนาญงาน  เป็นหัวหน้า  โดยให้นางธนิสตา  เพ็งสกุล  ตำแหน่งผู้ช่วยเจ้าพนักงานจัดเก็บรายได้  เป็นผู้ช่วย  มีหน้าที่รับผิดชอบดังนี้
· งานควบคุมการปฏิบัติงานเกี่ยวกับการเร่งรัดจัดเก็บรายได้ ขององค์การบริหารส่วน
ตำบลห้วยปริก ให้ประสบผลสำเร็จเป็นไปตามเป้าหมายที่วางไว้ ได้แก่ การจัดทำแผนงาน การเร่งรัดจัดเก็บรายได้  การควบคุมข้อมูลและติดตามผลการจัดเก็บ การประชาสัมพันธ์เกี่ยวกับการเสียภาษี และติดตามทวงถามกรณีค้างชำระภาษี งานที่เกี่ยวข้องกับกฎหมาย งานรวบรวม บันทึก และรายงานข้อมูลโดยคอมพิวเตอร์
· งานวางแผนการดำเนินงานด้านการเร่งรัดจัดเก็บรายได้ ตลอดจนกำหนดขั้นตอนและ
วิธีการจัดเก็บรายได้ให้มีประสิทธิภาพตามเป้าหมาย
· งานเร่งรัดจัดเก็บรายได้ โดยดำเนินการตามขั้นตอนต่างๆ ตามแผนที่กำหนดไว้รวมทั้ง
งานด้านกฎหมาย ระเบียบที่เกี่ยวข้อง เพื่อติดตามทวงถามผู้ไม่มาเสียภาษีทุกประเภท และให้คำปรึกษาตอบปัญหาต่างๆ แก่ผู้เสียภาษีทราบและเข้าใจทุกอย่างถูกต้อง
//-งานควบคุม...

· งานควบคุม ตรวจสอบการจัดเก็บรายได้ขององค์การบริหารส่วนตำบลห้วยปริก
ทุกประเภท ด้านการรับเงิน การนำส่งเงินฝากเข้าธนาคารให้ถูกต้อง ครบถ้วน
· งานจัดเก็บรายได้ ขององค์การบริหารส่วนตำบลห้วยปริกทุกประเภทเพื่อออก
ใบเสร็จรับเงินและนำฝากธนาคาร
· จัดทำทะเบียน ผท ๑,๒,๓,๔,๕,๖
· งานเกี่ยวกับทะเบียนพาณิชย์
· งานจัดทำเอกสารต่างๆ ที่ใช้ในการจัดเก็บรายได้ การรวบรวม บันทึกข้อมูล และรายงาน
ข้อมูลด้วยระบบคอมพิวเตอร์
· งานจัดทำข้อมูลในการเร่งรัดจัดเก็บรายได้ การจัดทำโปสเตอร์ แผ่นพับและอื่นๆ 
· งานควบคุม การตรวจสอบการจัดเก็บรายได้ ของ อบต ทุกประเภท
· งานจัดทำทะเบียนคุมลูกหนี้ภาษี
· งานเร่งรัดจัดเก็บ และตรวจสอบภาษีประจำเดือน
· งานจัดทำ ภบท.๑๙ บัญชีงบหน้า และงบรายละเอียดค่าส่วนลดร้อยละ ๖ เป็นประจำทุกเดือนพร้อมทั้งตรวจสอบกับงานการเงินให้ถูกต้องตรงกัน
· งานอื่นๆที่ได้รับมอบหมาย
ให้ผู้ที่ได้รับมอบหมายตามคำสั่งนี้ถือปฏิบัติหน้าที่ราชการตามอำนาจหน้าที่และความ
รับผิดชอบ ให้เป็นไปตามระเบียบ กฎหมาย และนโยบายของผู้บริหาร โดยมีนายคณิศร  บุตรดำ  ตำแหน่ง ผู้อำนวยการกองคลัง เป็นผู้บังคับบัญชาข้าราชการ ลูกจ้างประจำ พนักงานจ้าง ควบคุม กำกับ ดูแล และให้มีอำนาจในการสั่งการหรือมอบหมายภารกิจหน้าที่อื่นใดให้กับงานหรือข้าราชการเป็นรายบุคคลได้ตามความเหมาะสม เพื่อประโยชน์ของทางราชการและเป็นตามระเบียบของทางราชการให้ถูกต้อง เรียบร้อย โดยคำนึงถึงความรับผิดชอบของผู้ปฏิบัติ ตลอดจนติดตามตรวจสอบและประเมินผลการปฏิบัติงานของข้าราชการ ลูกจ้างประจำ พนักงานจ้าง ในการปกครองบังคับบัญชา   


ทั้งนี้  ตั้งแต่วันที่ 3 เดือนพฤษภาคม พ.ศ.2565  เป็นต้นไป
สั่ง  ณ  วันที่ 3  เดือนพฤษภาคม พ.ศ.2565

